作者：刘辰翁
词牌/韵律：金缕曲・贺新郎

paragraphs: 与客携壶去。
望高高、半山失却，满城风雨。
何许白衣人邂逅，小立东篱共语。
未怪是、催租断句。
寂寞午鸡啼三四，悄老人、桥上前期误。
卿且去，整吾屦。
寒空旧是题诗处。
莽云烟、缠蛟舞凤，东吴西楚。
千古新亭英雄梦，泪湿神州块土。
叹落日、鸿沟无路。
一片沙场君不去，空平生、恨恨王夷甫。
凭半醉，付金缕。